CELEX: 62008CO0104
Language: mt
Date: 2008-06-19 00:00:00
Title: Digriet tal-Qorti tal-Ġustizzja (Is-Seba' Awla) tad-19 ta' Ġunju 2008.#Marc André Kurt vs Bürgermeister der Stadt Wels.#Talba għal deċiżjoni preliminari: Unabhängiger Verwaltungssenat des Landes Oberösterreich - l-Awstrija.#Artikoli 92(1) u 104(3) tar-Regoli tal-Proċedura - Libertajiet fundamentali - Karta tad-Drittijiet Fundamentali tal-Unjoni Ewropea - Kundizzjoni ta’ diploma prevista mil-leġiżlazzjoni nazzjonali għall-għoti ta’ liċenzja għal operazzjoni ta’ skola tas-sewqan - Diskriminazzjoni kontra ċ-ċittadini ta’ Stat Membru fil-konfront ta’ ċittadini minn Stati Membri oħra.#Kawża C-104/08.

Digriet tal-Qorti tal-Ġustizzja (Is-Seba’ Awla) tad-19 ta’ Ġunju 2008 - Kurt vs Bürgermeister der Stadt Wels
      (Kawża C-104/08)
      “Artikoli 92(1) u 104(3) tar-Regoli tal-Proċedura – Libertajiet fundamentali – Karta tad-Drittijiet Fundamentali tal-Unjoni Ewropea – Kundizzjoni ta’ diploma prevista mil-leġiżlazzjoni nazzjonali għall-għoti ta’ liċenzja għal operazzjoni ta’ skola tas-sewqan
         – Diskriminazzjoni kontra ċ-ċittadini ta’ Stat Membru fil-konfront ta’ ċittadini minn Stati Membri oħra”
      
      1.                     Moviment liberu tal-persuni – Libertà ta’ stabbiliment – Libertà li jiġu pprovduti servizzi – Dispożizzjonijiet tat-Trattat
            – Inapplikabbiltà f’sitwazzjoni purament interna ta’ Stat Membru (Artikoli 12 KE, 43 KE u 49 KE) (ara l-punti 19-24 u d-dispożittiv
            1)
      2.                     Domandi preliminari – Ġurisdizzjoni tal-Qorti tal-Ġustizzja – Limiti (Artikolu 234 KE) (ara l-punti 27-28)
      Suġġett
      
         
               Talba għal deċiżjoni preliminari – Unabhängiger Verwaltungssenat des Landes Oberösterreich – Interpretazzjoni tal-prinċipji
                  fundamentali tat-Trattati KE u UE u tal-libertajiet fundamentali li jirriżultaw minnhom, kif ukoll tal-Artikoli 16 u 20 tal-Karta
                  tad-Drittijiet Fundamentali tal-Unjoni Ewropea – Leġiżlazzjoni nazzjonali li tistabbilixxi sistema ta’ awtorizzazzjoni għall-istabbiliment,
                  operazzjoni u amministrazzjoni ta’ skola ta’ sewqan u li tipprovdi għal kundizzjoni ta’ diploma – Diskriminazzjoni kontra
                  ċ-ċittadini ta’ Stat Membru fil-konfront ta’ ċittadini minn Stati Membri oħra li jeżerċitaw id-drittijiet tagħhom li jirriżultaw
                  mid-dritt Komunitarju u li mhumiex neċessarjament suġġetti għall-kundizzjoni li jkollhom diploma
               
            Dispożittiv
      
         
                  1)
               
               
                  
               
               
                  	L-Artikoli 12 KE, 43 KE u 49 KE ma jipprekludux leġiżlazzjoni ta’ Stat Membru li tirrifjuta, f’sitwazzjoni bħal dik fil-kawża
                     prinċipali, li tirrikonoxxi l-kwalifiki professjonali miksuba minn ċittadin ta’ dan l-Istat Membru bħala ekwivalenti għall-pussess
                     tad-diploma mitluba mill-imsemmija leġiżlazzjoni għall-finijiet tal-eżerċizzju f’dan l-Istat Membru ta’ attività indipendenti
                     ta’ skola ta’ sewqan.
                  
               
            
         
                  2)
               
               
                  
               
               
                  	Il-Qorti tal-Ġustizzja tal-Komunitajiet Ewropej manifestament ma għandhiex ġurisdizzjoni sabiex tirrispondi għat-tieni u t-tielet
                     domandi mressqa mill-Unabhängiger Verwaltungssenat des Landes Oberösterreich.